શિયાળામાં બને ત્યાં સુધી મૉઇરાઇઝરનો પ્રયોગ કરવાનું કહેવામાં આવે છે. જોકે એને ક્યારે લગાડવું એની વાત કરતાં ડૉ. કેતન શાહ કહે છે, સ્નાન કર્યાની લગભગ બેથી ત્રણ મિનિટમાં કોઈ પણ જાતની ફ્રૅગરન્સ વિનાનું મૉઇરાઇઝર લગાડવું જોઈએ. હાથ, પગ અને ચહેરો જે મોટા ભાગના સમયે ખુલ્લા રહેતા હોવાથી ત્યાં મૉઇરાઇઝર લગાડવાનું ભૂલવું નહીં. નહાવાને કારણે શરીરનું નૅચરલ ઑઇલ ધોવાઈ જાય છે એટલે એ સમયે સ્કિનને મૉઇરાઇઝરની સૌથી વધુ જરૂરિયાત હોય છે. આ ઉપરાંત આ સમયે સ્કિન મૉઇરાઇઝર ઍબ્સૉર્બ કરી લે છે જેથી એની અસર લાંબો સમય સુધી રહે છે. ઠંડીમાં તેલ પણ શ્રેષ્ઠ રીતે મૉઇરાઇઝરનું કામ કરી શકે છે. કોપરેલ કે બીજા કોઈ પણ તેલથી હળવા હાથે મસાજ કરવાથી પણ સ્કિન બરછટ થતી અટકશે. ઠંડીમાં એકદમ ગરમ કે એકદમ ઠંડા પાણીનો પીવા માટે કે નહાવા માટે ઉપયોગ ન કરવો. બને ત્યાં સુધી લ્યુક વૉર્મ વૉટર એટલે કે નવશેકા પાણીથી જ સ્નાન કરવું. શાવર લીધા પછી બને ત્યાં સુધી રૂંછાંવાળા ટૉવેલનો ઉપયોગ કરવો અને ટુવાલથી ઘસીને નહીં પણ થપ-થપ કરીને ભીના શરીરને સૂકું કરવું જેથી સ્કિનને ઇરિટેશન ન થાય. શિયાળામાં ખરજવાના કેસ ઘણા સામે આવે છે. જે લોકોને પણ આ સમસ્યા હોય તેમણે ઑક્ટોબર મહિનાથી જ થોડીક વિશેષ કૅર કરવાની શરૂ કરી દેવી જોઈએ. ઑક્ટોબરથી જ મૉઇરાઇઝર અને ઑઇલથી સ્કિનને હાઇડ્રેટ કરતા રહો તો ઠંડીની સીઝન આરામથી નીકળી જાય છે. વાળમાં ડૅન્ડ્રફની સમસ્યા વધતી હોવાથી શિયાળામાં ડૅન્ડ્રફ પર કામ કરતા શૅમ્પૂનો ઉપયોગ કરવો. જો ડૅન્ડ્રફનું પ્રમાણ તીવþ હોય તો ક્ષ્ભ્વ્બ્નું પ્રમાણ હોય એવા ઍન્ટિ-ડૅન્ડ્રફ શૅમ્પૂ વાપરવાં અને ડૅન્ડ્રફનું પ્રમાણ મધ્યમ હોય તો કિટેકોનેઝોલ નામના તkવનું પ્રમાણ હોય એવા શૅમ્પૂનો ઉપયોગ કરવો.